
SPRENDIMAS
DĖL PRITARIMO REORGANIZUOTI VIEŠĄSIAS ĮSTAIGAS  STAKLIŠKIŲ PIRMINĖS SVEIKATOS PRIEŽIŪROS CENTRĄ IR  JIEZNO PIRMINĖS SVEIKATOS PRIEŽIŪROS CENTRĄ

2020 m. birželio 25 d. Nr. T3-193
Prienai

Vadovaudamasi Lietuvos Respublikos civilinio kodekso 2.43 straipsniu, 2.97 straipsnio 3 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu ir 4 dalimi, Lietuvos Respublikos viešųjų įstaigų įstatymo 15 straipsniu, Lietuvos Respublikos sveikatos priežiūros įstaigų įstatymo 28 straipsnio 9 punktu, Valstybės ir savivaldybių turtinių ir neturtinių teisių įgyvendinimo viešosiose įstaigose taisyklėmis, patvirtintomis Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl Valstybės ir savivaldybių turtinių ir neturtinių teisių įgyvendinimo viešosiose įstaigose“, Prienų rajono savivaldybės taryba                      n u s p r e n d ž i a: 
1. Pritarti, kad viešoji įstaiga Stakliškių pirminės sveikatos priežiūros centras (juridinio asmens kodas – 170798787, buveinės adresas – Prienų g. 15, Stakliškių k., Stakliškių sen., LT-59370 Prienų r. sav.) būtų reorganizuotas prijungiant jį prie viešosios įstaigos Jiezno pirminės sveikatos priežiūros centro (juridinio asmens kodas – 290161560, buveinės adresas – Vilniaus g. 5, LT-59425 Jieznas).
2. Pritarti, kad po reorganizacijos įstaigos pavadinimas būtų  viešoji įstaiga Jiezno pirminės sveikatos priežiūros centras.
3. Pavesti Prienų rajono savivaldybės administracijos direktoriui įgyvendinti po reorganizavimo veiksiančios viešosios įstaigos Jiezno pirminės sveikatos priežiūros centro savininko teises ir pareigas.
4. Pavesti viešosios įstaigos Stakliškių pirminės sveikatos priežiūros centro vyriausiajai gydytojai Jūratei Studinskienei ir viešosios įstaigos Jiezno pirminės sveikatos priežiūros centro direktorei Stefanijai Bunevičienei:
4.1. teisės aktų nustatyta tvarka ir terminais parengti, suderinti su Prienų rajono savivaldybės administracija ir pasirašyti viešosios įstaigos Stakliškių pirminės sveikatos priežiūros centro prijungimo prie viešosios įstaigos Jiezno pirminės sveikatos priežiūros centro reorganizavimo sąlygas, atitinkančias teisės aktų reikalavimus;
4.2. teisės aktų nustatyta tvarka ir terminais viešai paskelbti apie viešųjų įstaigų Stakliškių pirminės sveikatos priežiūros centro ir Jiezno pirminės sveikatos priežiūros centro reorganizavimo sąlygų parengimą ir pranešti šių įstaigų kreditoriams apie reorganizavimo sąlygų sudarymą ir kitą teisės aktuose nurodytą informaciją, susijusią su šių įstaigų reorganizavimu;
4.3. teisės aktų nustatyta tvarka pateikti 4.1 papunktyje nurodytas reorganizavimo sąlygas Juridinių asmenų registrui pirmą jų viešo paskelbimo dieną.
5. Pavesti Prienų rajono savivaldybės administracijos direktorei Jūratei Zailskienei kontroliuoti, kaip vykdomas šis sprendimas. 
             Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

